Leikmenn í meistaraflokki kvenna í fótbolta hjá Þór/KA þurfa sjálfar að standa straum af kostnaði við liðið sem leikmenn meistaraflokks karla þurfa ekki að gera. Móðir leikmanns í kvennaliðinu segir að eina sem þurfi til að breyta þessu sé raunverulegur vilji.
Foreldrar stúlkna sem leika með liðinu vöktu athygli á málinu með færslum á samfélagsmiðlum. Hildur Friðriksdóttir er móðir stúlku í liðinu.
Það sem vakti fyrir okkur var að vekja athygli í rauninni á þessum aðstöðumun milli kynjanna í meistarflokki í fótbolta. Þar er augljós munur, augljós skekkja.
Stelpurnar eru endalaust að þrífa íbúðir, þær eru í vörutalningum, þær eru að selja hitt og þetta, þær sjá um veitingasöluna á heimaleikjum meistarflokks karla.
Hildur segir að hún hafi upplifað ákveðna vörn hjá stjórnendum félagsins og fengið svör á þá leið að svona væri þetta bara.
Þá veltir maður fyrir sér að sérstaklega þegar við erum komin í meistaraflokk þá erum við komin á það stig að við erum komnar í hálfgerða atvinnumennsku. Og við erum bæði með náttúrulega lög um jafnan rétt karla og kvenna.
Síðan erum við líka með nýleg lög sem kveða á um jafnlaunavottun fyrirtækja. Nú þegar þetta er orðin atvinnumennska má segja að íþróttafélögin séu orðin vinnuveitandi
Hildur segir að því sé ekki hægt að firra íþróttafélögin þeirri ábyrgð að jafna hlut kven- og karlleikmanna hjá liðum sínum.
Það er svolítið svekkjandi að þegar umræðan sé á þá leið að þetta sé eitthvað lögmál eins og það sé ekki hægt að breyta þessu.
Við vitum er að það er vel hægt að breyta þesssu, það eina sem þarf er raunverulegur vilji.